ഫുള് മാര്ക്ക് നേടി ഇരട്ട സഹോദരിമാര് കുന്ദമംഗലം: പ്ലസ്ടു പരീക്ഷയില് ഫുള് മാര്ക്കോടെ മുഴുവന് വിഷയങ്ങള്ക്കും എ.പ്ലസ് നേടിയിരിക്കുകയാണ് മടവൂര് ചക്കാലക്കല് ഹയര് സെക്കന്ഡറി സ്ക്കൂളിലെ ഈ ഇരട്ട സഹോദരിമാര്. പ്ലസ്ടു സയന്സ് വിഷയത്തിലാണ് ഇരട്ട സഹോദരിമാര് ഉന്നതവിജയം നേടിയത്. പ്രവാസിയായ പടനിലം തോട്ടംമേലാല് അബ്ദുല് നസീറിന്റെയും റൈഹാനത്തിന്റെയും മൂത്ത മക്കളായ ടി.എം ഹിനയും ടി.എം ഹിബയുമാണ് മിടുക്കികളായ ഈ വിജയികള്. 2019 ലെ എസ്.എസ്.എല്.സി പരീക്ഷയിലും ഇവര് ഫുള് എ. പ്ലസ് നേടിയിരുന്നു. എട്ടാം ക്ലാസ് മുതല് പ്ലസ് ടു വരെ ചക്കാലക്കല് ഹയര് സെക്കന്ഡറി സ്കൂളിലാണ് ഇരുവരും പഠനം പൂര്ത്തിയാക്കിയത്. സഹോദരന് ഇഷാല് മാക്കൂട്ടം എ.യു.പി സ്കൂള് വിദ്യാര്ത്ഥിയാണ്.